Musikaliaren mediateka - Getxoko Andres Isasi Musikalia Elkartea\nCOVID-19ak eragindako egoera berezi honen aurrean, kultur ekitaldiak bertan behera gelditu dira eta epe labur batean ezin izango gara gure jardueretara itzuli.\n5 urte hauetan emanaldi mordoa eskaini ditugu. Horietatik asko kolaborazioak izan dira. Hemen urte guzti hauetan eskainitako emanaldi batzuk dituzu, berriz ikusi edo lehen aldiz ikusteko.\n2015 eta 2016. urteko Euskararen egunak\nAixerrotako ikasleak, Musikalia Banda eta Kimetz abesbatzak egindako ekitaldia, San Nikolas plazan. Euskararen Nazioarteko Eguna ospatzeko Flashmoob-a antolatu genuen\nEta 2016. urtean berriro errepikatu genuen.\nUrko Herrikoi eta Musikalia banda (2017/06/21)\nMusikaren Nazioarteko Eguna ospatzeko asmoz, Urko abeslari mitikoarekin elkarlana burutu genuen Biotz Alai karpan. Kontzertuan zehar, bere ibilbide profesionaleko abestirik esanguratsuenak interpretatu genituen. Ikusleak “zezenak dira” edo “guk euskaraz” bezalako doinuak kantatzeko aukera izan zuen. Ikuskizunaren prestaketa lanetan zehar, Urkoren profesionaltasuna eta umore onaz gozatzeko aukera izan genuen musikariok. Informazio gehiago\nKontzertu pedagogikoa 2017\nAne Legarreta zuzendariarekin batera eta Zezilia Deuna ospatzeko asmoz, etxeko txikientzako kontzertua eskaini genuen, filma ezagunen soinu bandekin. Informazio gehiago\nAll i want for christmas is you abestiarekin gabonak zoriondu genituen. Lehen aldiz kaleko formatuan irten ginen gabonetan, Sanjoren tabernatik pasatu eta Fadurako erretegian gabonetako bazkaria egin genuen.\nHerriko abeslari txikiekin batera eskainitako emanaldia. Informazio gehiago\nFeten Feten eta Musikalia banda (2018/06/21)\nMusikaren Nazioarteko eguna ospatzeko, Jorge eta Diego, Feten feten taldeko kideekin batera esperimentu dibertigarribat egin genuen; haien musika bitxia gure bandara doitu. Informazio gehiago\nGabon hauek martxa apur batekin zoriondu genituen, “Mambo Chritsmas” abestiarekin hain zuzen.\nAlgortako inauteriak 2019\nUrtero bezala, Algortako kaleetara mozorraturik irten ginen, 20. hamarkada gogora ekarriz. Informazio gehiago\nEz zen Biotz Alai abesbatzarekin egindako lehen emanaldia baina bai formatu honetan irtenten ginen lehen aldia. Emaitza oso positiboa izan zen eta errepikatzeko modukoa. Informazio gehiago\nSeguruenik, urte hauetan eskainitako kontzertu berezienetariko bat izan zen hau, non herriko hainbat talderekin eta Pirritx, Porrotx eta Marimototsekin batera oholtza elkarbanatzeko aukera izan genuen. Informaizo gehiago\nSoinu banden kontzertua (2019/11/23)\nMuxikebarriren irikiera emanaldien barruan, Arrigunaga aretoan aritu ginen, Asier Ituartek zuzenduriko lehen kontzertuan. Informazio gehiago\nIrribandako arrakasta eta sortutako giro onak, berriro ere Kimetz Abesbatzako neskekin kontzertu bat eskaintzera eraman zigun. Informazio gehiago\n2022/06/12 , 19:30


Ospitaleko hauteskundeetan aurkezteko eskubidea onartu diote LABi | Ospitaleko hauteskundeetan aurkezteko eskubidea onartu diote LABi – iparraldekohitza\nazaroa 12, 2018\nOspitaleko hauteskundeetan aurkezteko eskubidea onartu diote LABi\nOstegunean aztertu zuen sindikatuaren helegitea Paueko administrazio auzitegiak. “Garaipen handia” dela erran du sindikatu abertzaleak. (argazkia: Euskal Irratiak)\nLAB sindikatuaren aldeko erabakia hartu du Paueko Administrazio Auzitegiak, eta ondorioz, Euskal Kostako Ospitale Zentroko sindikatu hauteskundeetara aurkezten ahalko da. Joan den, urriaren 19an erregistratu zuten hauteskunde zerrenda Baionako ospitalean, kazetari talde bat lekuko hartuta. LABen zerrenda atxiki zuen giza baliabideen zuzendariak, baina dokumentu bat eman zien beren zerrenda ezin zuela onartu jakinarazteko. Administrazio auzitegira jotzea erabaki zuen sindikatu abertzaleak, eta gaur jakinarazi du honek arrazoia eman diela: Ospitaleko funtzio publikoko sindikatu hauteskundeetara aurkezten ahalko dira. “Garaipen handia da”, sindikatu abertzalearen hitzetan.\nEuskal Kostako Ospitale Zentroko zuzendaritzak, Paueko Administrazio epaitegiak hartutako erabakiari helegitea emaiteko aukera duela nabarmendu du LAB sindikatuak, baina oraindik ez dute haiekin komunikatzeko aukerarik izan. Helegitea emaitea “harrigarria” balitzateke ere, ez dute aukera bakar bat ere baztertu nahi. “Ez dakigu nondik heldu diren presioak”, adierazi dute.\nAbenduaren 6an iraganen dira funtzio publikoko sindikatu hauteskundeak, eta lehen aldia da LABek Euskal Kostako Ospitale Zentroan zerrenda aurkeztuko duela. “22 pertsona agertu dira prest zerrenda osatzeko, erran nahi du behar bat badela; LAB beharrezkoa da ospitalean”, adierazi zuen Argitxu Dufau LABeko kideak zerrenda aurkeztu zuten egunean.


Garrafa lehiaketa, herriko ondarea gozatzeko pizgarri - Orozko - Aiaraldea.eus\nIzar Mendiguren Cosgaya 2019-09-02 13:42\nGarrafa lehiaketa egin dute gaur goizean Orozkon. Horrez gain, edariak munduan izandako eragina erakutsi dute "museo irekian".\nOrozkoko Garrafa Elkarteak antolatu du hamaiseigarrenez txapelketa. Hala, goizean zehar "garrafa" prestatzen aritu dira zenbait herritar. Gainera, egun bateko "museo irekia" jarri dute ikusgai: "Herrialde askok erabili dituzten izozki-garrafak ikus ditzakegu bertan". Horien artean egon dira Estatu Batuetako tresnak, Frantziakoak, Holandakoak eta Alemaniakoak.\nEguerdian aurkeztu dituzte edariak, eta ondoren dastatzeari ekin diote. Antolatzaileek adierazi dutenez, 21 garrafa prestatu dituzte txapelketaren baitan, eta 5 izozki. Niko Astobitza elkarteko kidearen esanetan, ohitura mantentzeko antolatzen dute ekimena: "Beste herri askotan egiten da garrafa: Gernikan, Areatzan, Laudion, Otxandion... Horietako askotan galdu egin da, baina hemen ohitura mantendu dugu".\nIzoztegien garrantzia Orozkoko historian\n"Orozkon hainbeste garrafa izatea ez da kasualitatea, izotzak mendeetan zehar izandako garrantziaren ondorioa da", adierazi dute Garrafa Elkartekoek. "XVI.mendetik XX.mendearen erdialdera, Itzinako izoztegiek Bizkaiko ati bat -Bilbo barne- hornitu zuten izotzez. Orozkon begista litezke horietako batzuk, "Itzinako izoztegietatik harrigarriena Zara-Neberabarri da, honi esker Orozkoko udalerriak kobratzen zuen dirua urte osoko aurrekontuen herena estaltzeko erabiltzen zen".


Musikazuzenean agenda Gozategi\nAzkoitia herriko jaietan ariko da Gozategi taldea. Gaueko 23:00etan eskainiko dute emanaldia, herriko plazan.\nGozategi taldea, 90. hamarkadaren hasieran sortu zen. Hasieran, Asier eta Ainhoa Gozategi anai-arreba oriotarrek eta Iñigo Goikoetxea altsasuarrak osatu zuten taldea. Urteen poderioz taldekideen joan etorria jasan du taldeak, baino beti bizirik iraun du egitasmoak. Bidean, ehundaka (milaka) kontzertu eta estudioko 7 disko grabatu ditu taldeak.\nZuzeneko emanaldietan, betiko kantuekin batera, estudioko azken emaitza duten 'G puntua' diskoa aurkeztuko dute, taldeak agertoki gainean 25 urte bete dituen honetan.


Tubacexen gisako kaleratze gehiago iragarri ditu Jaurlaritzak, eta "ez bat edo bi"\nGaur zehaztu dutenez, 150 behargin izango dira kaleratuak Amurrion eta Laudion. Ekonomia Garapen eta Azpiegituretarako sailburu Arantxa Tapiak adierazi du "albiste txarra" dela orotara 500 langile kaleratzeko asmoa, baina ohartarazi du halako gehiago izango direla, "eta ez bat edo bi". Erabaki horrekin, urteko 25 milioi euro gehiago poltsikoratzeko asmoa du enpresak, horietako 10 milioi Araban.\nTubacexek atzo iragarritako kaleratzeak "albiste txarra" direla, baina "errealistak" izan eta onartu egin beharko direla esan du Arantxa Tapiak, Eusko Jaurlaritzako Ekonomia Garapen eta Azpiegituretarako sailburuak. "Halako albiste txar gehiago izango ditugu, eta ez bat edo bi".\nEnpresak 500 langile kaleratzeko asmoa agertu zuen, soldaten bidez datorren urtean 25 milioi euro gehiago aurrezteko. Laudioko eta Amurrioko (Araba) ekoizpen plantetan zenbat kanporatuko dituzten, berriz, Amurrioko alkateak zehaztu du gaur, irrati elkarrizketa batean. Josune Irabienen esanetan, 150 inguru izango dira kaleratuak enpresak Amurrion eta Laudion dituen plantetatik. 800 bat ari dira denera.\nEnpresako "goi karguekin" hitz egin ondoren eman du kaleratze kopuruaren berri Irabien alkateak, komunikabide batean, enpresa batzordeak zuzendaritzarekin bilduta zirela. 10:30ean zuten hastekoa bilkura hori. Bilera amaituta Tubacexeko buruek esan dute aurrezte hori "ez dela zertan" kaleratzeen bidez egin, eta "irekita daudela kostu laboralak eta soldatak murriztuz burutzeko". Apirilean, 600 langileri eragiten zien osagarririk gabeko sei hilabeteko lan-erregulazio txostena aurkeztu zuen enpresak.\nAltzairu herdoilgaitzeko soldadurarik gabeko hodiak ekoizten dituzte Tubacexen, petrolioaren erauzketarako, nahiz energia ekoizteko eta produktu kimikoak prozesatzeko instalazioetarako. Enpresak esana du "balio erantsi handiko produktuak kostu handiko plantetan kontratatzearen alde" egingo duela, batez ere, Espainiako Estatuan, Italian eta Austrian. Produktu estandarragoak, aldiz, Asiako kokagune merkeagoetara bideratuko ditu.\nIaz, bi langile erail zituzten Tubacexen. Irailean, bihotzekoak eman zion Amurrioko (Araba) fabrikan lanean ari zen behargin bati, bero-kolpe baten ondorioz. Uztailaren 4an, beste gazte bat izan zen eraila Laudion, pieza batek azpian harrapatuta.\nTubacexek 500 langile kaleratuko ditu, enpresako soldatapekoen %20


Unibertsitatean sartzeko ebaluazioaren aldaketak, bideo batean azalduta - Nafarroa - euskalerriairratia.eus\nUnibertsitatean sartzeko ebaluazioaren aldaketak, bideo batean azalduta\nEuskalerria Irratia 2020-05-27 09:33\nOsasun krisiaren ondorioz, Unibertsitatean Sartzeko Ebaluazioaren zenbait alderdi aldatu beharko dituzte aurten. Egoera horretan, NUP Nafarroako Unibertsitate Publikoak bideo labur bat egin du batxilergoko bigarren mailako ikasle nafarrei azaltzeko probetan izango diren aldaketak, COVID-19ren krisiaren ondoriozko egoerara egokitzeko egin dituztenak.\nBideoa hiru minutu eta hogei segundokoa da, eta gaztelaniazko eta euskarazko bertsioak ditu. Ikasleei zuzenduta dago zuzenean, eta Foru Erkidegoko ikastetxe guztiei eman zaie dagoeneko. Frogen egiturari eta urruntze eta higiene neurriei buruzko informazio guztia biltzen du.\nProbak ekainaren 23an, 24an, 25ean eta 26an izango dira, Iruñeko eta Tuterako campusetan, baita zehazten diren institutuetan ere. Ariketak osasun eta hezkuntza agintariek ezarritako urruntze neurrien arabera egingo dituzte.


Euskal Herria Bildu - Beitialarrangoitia: “Gipuzkoan lehen indarra garela erakusteko, EH Bilduren boto bakar batek ezin du etxean geratu”\nBeitialarrangoitia: “Gipuzkoan lehen indarra garela erakusteko, EH Bilduren boto bakar batek ezin du etxean geratu”\nEH Bilduko ordezkariak Oreretan elkartu dira, gaur goizean, boto paperak gutunazaletan sartu eta etxez etxe banaketa lana egiteko. Oreretakoa ez da hori egingo duen herri bakarra, beste herri batzuetan ere EH Bilduko ordezkariak izaten ari direlako boto-paperen banaketa zuzenean egiten ari direnak.\nMarian Beitialarrangoitia Kongresurako Gipuzkoako hautagaiak ere parte hartu du boto-paperen banaketan. Adierazi duenez, “oraina eta etorkizuna dugu jokoan, herritarrak egunorokoan geure buruen jabe izatea eta gure erabaki propioak hartu eta hauek balioan jartzea. Gipuzkoan lehen indarra garela erakusteko etxean boto bakar batek ezin duela geratu uste dugu, eta abenduaren 20an lortuko dugun emaitzak ahalegin hori merezi du”.\nGure etorkizunaren, gure herriaren eta gure bizitzen jabe izateko modu bakarra abenduaren 20an hautesontziak EH Bilduren bozkaz betetzea dela esan du Beitialarrangoitiak. “Gainerakoek egun bizi dugun inposaketa eta menpekotasun egoera mantentzea beste proposamenik ez dute, eta badakigu horrek zer dakarren: murrizketak, prekarietatea, gazteentzako migrazioa eta emakumeontzako zapalkuntza, pobrezia eta bigarren mailako herritar izatea besterik ez”.\nEgoera honi gehiagoz ezin zaiola eutsi, eta horretarako, Euskal Herrian erabakiak hartzeko tenorea iritsi dela adierazi du. “Madrilen errespetaraziko ditugunak, baina hemen hartu beharrekoak; eta bide horri indarrez ekiteko boto independentista bakar bat ezin da etxean geratu. Etxean geratzen den independentziaren aldeko boto bakoitza orain artean bezala jarraitzearen aldeko boto bilakatu delako: langileon, emakumeon eta gazteon eskubideen aurkako erasoetan sakontzen duena; mendekuan oinarritutako kartzela politika mantentzea ahalbidetuko duena eta herri honen ukazioa betikotuko duena. Beraz, egin dezagun jauzi abenduaren 20an, EH Bilduren aldeko bozka hartu eta eman dezagun urratsa erabakira eta garaipenera”.


Zestodoak (Cestoda) platihelminteen filumeko zenbait animalia metazooez esaten da. Animalia bizkarroiak dira, ugaztunen barrunbeetan bizi direnak. Egituraz luzexkak dira, digestio-aparaturik gabeak. Zestodoak digeritzen hasitako elikagaiez inguratuta egoten dira digestio-aparatuan, eta beren gorputz-azal guztitik elikadura xurgatzeko gai dira. Gorputza buruaz, heltzeko kakoez eta arraren eta emearen ugal sistemak dituzten eraztunez edo segmentuz eratua dute. Zestodoen bizitza-zikloan bi ostalari behar dira, lehenengoa bigarrenaren harraparia, jalea, izan ohi delarik. Segmentu helduak, milaka arrautza ernaldu dituztela, gorotzetan ateratzen dira lehenengo ostalariaren gorputzetik; arrautzetatik enbrioiak ernetzen dira, gero larba bihurtu eta bigarren ostalariaren hesteetan bizkarroi bihurtz\nZestodoak (Cestoda) platihelminteen filumeko zenbait animalia metazooez esaten da. Animalia bizkarroiak dira, ugaztunen barrunbeetan bizi direnak. Egituraz luzexkak dira, digestio-aparaturik gabeak. Zestodoak digeritzen hasitako elikagaiez inguratuta egoten dira digestio-aparatuan, eta beren gorputz-azal guztitik elikadura xurgatzeko gai dira. Gorputza buruaz, heltzeko kakoez eta arraren eta emearen ugal sistemak dituzten eraztunez edo segmentuz eratua dute. Zestodoen bizitza-zikloan bi ostalari behar dira, lehenengoa bigarrenaren harraparia, jalea, izan ohi delarik. Segmentu helduak, milaka arrautza ernaldu dituztela, gorotzetan ateratzen dira lehenengo ostalariaren gorputzetik; arrautzetatik enbrioiak ernetzen dira, gero larba bihurtu eta bigarren ostalariaren hesteetan bizkarroi bihurtzen dira. 13 ordena bereizten dira zestodoen artean: tetrafilidoak, ziklofilidoak eta nipoteniidoak, besteak beste. Tenia da klase honetako animaliarik ezagunena. (eu)\nCestodaria azpiklasea * Amphilinidea * Gyrocotylidea Eucestoda azpiklasea * Aporidea * Caryophyllidea * Cyclophyllidea * Diphyllidea * Lecanicephalidea * Litobothridea * Nippotaeniidea * Proteocephalidea * Pseudophyllidea * Spathebothriidea * Tetraphyllidea * Trypanorhyncha\nAzpiklaseak eta ordenak\nZestodoak (Cestoda) platihelminteen filumeko zenbait animalia metazooez esaten da. Animalia bizkarroiak dira, ugaztunen barrunbeetan bizi direnak. Egituraz luzexkak dira, digestio-aparaturik gabeak. Zestodoak digeritzen hasitako elikagaiez inguratuta egoten dira digestio-aparatuan, eta beren gorputz-azal guztitik elikadura xurgatzeko gai dira. Gorputza buruaz, heltzeko kakoez eta arraren eta emearen ugal sistemak dituzten eraztunez edo segmentuz eratua dute. Zestodoen bizitza-zikloan bi ostalari behar dira, lehenengoa bigarrenaren harraparia, jalea, izan ohi delarik. Segmentu helduak, milaka arrautza ernaldu dituztela, gorotzetan ateratzen dira lehenengo ostalariaren gorputzetik; arrautzetatik enbrioiak ernetzen dira, gero larba bihurtu eta bigarren ostalariaren hesteetan bizkarroi bihurtz (eu)


Euskal Herria Bildu - EH Bilduk murrizketa sozialak eta diskurtso xenofoboak arbuiatzeko ebazpenak eramango ditu instituzio guztietara\nEH Bilduk murrizketa sozialak eta diskurtso xenofoboak arbuiatzeko ebazpenak eramango ditu instituzio guztietara\nEH Bilduren ustez, oso kezkagarria da Euskal Autonomi Erkidegoko zenbait arduradun politikok gure ongizate sistemaren aurka hartzen ari diren neurriak eta, horiek justifikatzeko, hainbat herritarren kontra botatzen ari diren mezu xenofoboak. Horregatik, urgentziazko bilera egin dute gaur udal, herrialde eta erkide mailako EH Bilduko hainbat ordezkarik joera horrekin bukatzera bideratutako ekimen bateratuak diseinatzeko. Donostian izan da EH Bilduko erakundeen arteko ordezkarien bilera, eta bertan, beste batzuen artean, Eva Blanco legebiltzarkidea; Gipuzkoako Batzar Nagusietako bozeramaile Xabier Olano eta Oihane Zabaleta Gipuzkoako koordinatzaile eta bozeramailea.\nBilera egin eta gero, EH Bilduko bozeramaile Oihane Zabaletak eta Xabier Olanok agerraldia egin dute adostutako ekimenen berri emateko. Azaldu dutenez, Europako herri askotan eskuin muturreko mugimenduen gorakada ikusten ari garen une honetan, EH Bilduko ordezkari publikoek salatu nahi izan dute onartezina dela Euskal Herriko bizilagun asko EAEko arduradun instituzional nagusien aldetik pariatzen ari diren eraso bortitzak. Horregatik, erakundeetan dituzten baliabide guztiak aktibatzea erabaki dute, murrizketa sozialekin eta diskurtso xenofoboekin bukatzeko ebazpenak aurkeztuz udal, herrialde eta erkide mailako instituzioetan.\nZabaletak gogoratu du Europa zeharkatzen duten jarrera politiko xenofoboak, zoritzarrez, Euskal Herrira ere iritsi direla. Gasteizko alkate ohi Javier Marotok Diru-sarrerak Bermatzeko Errenta kobratzen dutenen kontrako gurutzada abiatu zuen, geroztik Javier de Andresek jarraitu egin duena. Baina PP ez da izan eskuin bakarra, etorkinak erabiliz, prestazio sozialen aurka egin duena. Eusko Jaurlaritzaren web orrialdean, Irekia izeneko atalean, duela gutxi galdetu egiten zen ea kanporatu behar ote ziren etorkinak, langabezian geratuz gero. Legebiltzarreko EH Bildu taldearen protestaren ondorioz, EAJk erretiratu behar izan zuen galdera.\nBaina ez da izan Eusko Jaurlaritzak mamu xenofoboa astindu duen aldi bakarra: EAEn biztanleei etxebizitza bermatzeak kanpotik jendea “masiboki” erakarriko zuela esatera iritsi zen Josu Erkoreka jeltzalea.\nGipuzkoan ere, EAJ-PSEren foru gobernuak Diru-sarrerak Bermatzeko Laguntza izeneko prestazioa kentzeko “erakartze-efektua” delakoa argudiatu du, behin eta berriro. Horren aurretik, gogoratu dezagun, ukitu arrazista zuen galdetegi bat erabili zuela prestazio horren gaineko “hausnarketa” sustatzeko. Eta ez hori bakarrik, Angel Toña Lan eta Gizarte Gaietako sailburua, EH Bilduk egindako galderei erantzunez, laguntza hori "bonba potentziala" dela adierazi zuen.\n“Migrazio isuri artifiziala”, “erakartze efektua” edo “bonba potentziala” bezalako esaerak onartezinak dira eta publikoki ozen salatu behar dira, are gehiago, Gobernu ardurak dituzten kargu publikoen ahotsetan entzuten ditugunean. Etorkizun hobe baten bila gurera etorri eta gure artean bizi diren eta egoera ekonomiko txarraren eraginez laguntza ekonomikoa eskatu behar izan duten pertsonek zerbait txarra egin izan balute bezala tratatzen dituzte. Kanpotik gure dirua xahutzera etorriko direla saldu nahi digute, orain arteko azterketa eta datuek beldurraren diskurtso hori gezurtatzen duten arren.\nIzan ere, Ikuspegi Immigrazioaren Euskal Behatokiak aurkeztu duen 'Euskadiko immigrazioaren eragin ekonomikoa eta demografikoa' azterlanaren datuek berretsi dute etorkinek jasotzen dutena baino gehiago ematen diotela ekonomiari. Ez hori bakarrik, Gipuzkoako Foru Aldundi berak, DBL kentzeko oinarri duen txostenean, hitzez hitz aitortzen du: “[Diru-Sarrerak Bermatzeko Laguntzak] populazio migranteak herrialdean duen tamainan eragin adierazgarririk ez du izan”.\nDatuek “dei efektuaren” argudioak gezurtatzen dute; zergatik, orduan, elikatu diskurtso arrazistak? EAJk - PSEeren konplizitatearekin eta PPren laguntzarekin- gure ongizate sistema desegiteko estrategia jarri du abian EAEko erakunde nagusietatik. Laguntza sozialak “desprestigiatu” nahi dituzte, mezu negatibo eta xenofoboen bitartez, murrizketak ezartzeko herritarren balizko onespenarekin. Erakartze efektua aitzakia hartuta gizarteko ahul eta zaurgarrienak ahulago eta zaurgarriago bihurtuko dituzte.\nDiru-Sarrerak Bermatzeko Laguntza (AGI):\nHorrela gertatzen ari da, adibidez, Gipuzkoan. Gogoratu beharra dago Foru Aldundiak, EH Bildu gobernuan zela, 2012ko uztailean sortu zuela Diru-Sarrerak Bermatzeko Laguntza, Patxi Lópezen Gobernuak Diru-Sarrerak Bermatzeko Errenta kobratu ahal izateko errolda denbora igo zuenean; urte betetik hiru urtera pasa zen, eta hainbat pertsona babes sistematik kanpo geratu ziren. Gipuzkoak sortutako laguntzak izaera unibertsala du, baldintzak betetzen dituzten pertsona guztiei zuzenduta dago, nongoa den begiratu gabe.\nOrain, Foru Gobernu berriak, diru laguntza eskatzeko eskubidea kenduko du. Gaur egun, 1.422 familiak jasotzen dute DBL, 700 haur barne. Murrizketa bortitza da; familia ahulenak, behartsuenak, bazterrean lagako ditu Diputazioak, eta desberdintasuna eta pobrezia areagotuko du gure lurraldean, miseria egoerara zigortuko ditu laguntza kenduta. Aitzitik, pertsona horiek Gipuzkoan erroldatuta daudelako eta Gipuzkoako herritarrak direlako, instituzioek ardura bat dute haiengan.\nEkimenak erakunde guztietan:\nEH Bilduk beste eredu bat du: herritarren eskubide sozialekin konpromisoa dugu, aurreko agintaldian erakutsi genuen bezala. Horregatik, gogor egingo dugu lan, inongo atzera pausurik izan ez dadin politika sozialetan. Euskal Herriak elkartasunean eta politika aurrerakoietan eredu izaten jarraitu behar du eta. Jendeak nahiago du lan eta bizi baldintza onenak eskaintzen dizkion gizartean. Gizarte osasuntsuaren isla da hori, herritar guztion eskubideak eta beharrak bermatzen dituen gizartearen isla. Hori da guk Euskal Herrirako defendatzen dugun eredua. Ekonomikoki – sozialki – ahulak are gehiago baztertzea eta aberatsak are gehiago babestea, hori ez da gure eredua.\nHorregatik, EH Bilduko ordezkariek jarrera eta diskurtso xenofoboak arbuiatzeko eta murrizketa sozialak gelditzeko proposamenak instituzio guztietara eramatea adostu dute gaur. Bertan:\nEuskal herritarren elkartasuna eta babesa adieraziko diegu laguntza sozialak jasotzen dituzten familiei.\nDiskurtso arrazista eta xenofoboak guztiz onartezinak direla eta arbuiatzen ditugula adieraziko dugu.\nMurrizketa sozial guztiei ez esango diegu.\nPobrezia, bazterkeria eta arrazakeriari aurre egiteko politika sozialak garatzea exijituko diegu euskal erakundeei.


IURRETAKO JAI BATZORDEA: "Laguntza eske gatoz, taldea indartu nahiko genuke" - MugalariMugalari\nIURRETAKO JAI BATZORDEA: “Laguntza eske gatoz, taldea indartu nahiko genuke”\nTestua · Iurretako Jai Batzordea\nKaixo Iurreta, askok jakingo duzuen moduan Iurretako Jai Batzordea borondate osoz lanean aritzen diren herritarrez osatua egon da beti. Sortu zenetik gaur egun arte jaiak Herritik eta Herriarentzat egin ditugu, jaiei duten herritar nortasuna emanaz.\nGaur egun ere hala aritu arren gero eta gutxiago gara eta hori dela medio laguntza eske gatoz, taldea indartu nahiko genuke. Lanerako esku berrien eta jaiak barrutik bizitzeko gogoa duen ororen bila gabiltza, zure bila gabiltza. Gazteen ideia berriak behar dira, helduen esperientzia, gurasoen parrandarako gogoa eta guztion bizipoza!\nHorregatik, Jai Batzordearen parte izan nahi baduzu, jaiak barrutik bizi nahi badituzu, beharrerako eta parrandarako gogotsu bazaude etor zaitez apirilaren 16an, astelehena, arratsaldeko 20:00tan Goiuria Kultur Gunean egingo den batzar irekira.


KONPONDU WINDOWS BALIABIDEEN BABESAK EZIN IZAN DU KONPONKETA ZERBITZUA HASI WINDOWS 10-EN - WINDOWS 10\nKonpondu Windows Baliabideen Babesak ezin izan du konponketa zerbitzua hasi Windows 10-en\nBaliabideen babesa lortzea Ezin al zenuke konponketa zerbitzua hasi Sistema Fitxategiak egiaztatzeko tresna exekutatzen ari zarenean? Hau da, funtsean, konfiantzazko instalatzailea edo Windows moduluen instalatzailea zerbitzua martxan ez badago edo erantzuten uzten ez bada. Zerbitzu honek Windows Baliabideen Babeserako fitxategietarako eta erregistro gakoetarako sarbide osoa du eta exekutatuta egon behar du falta diren edo hondatutako sistema fitxategiak leheneratzeko. SFC Utility exekutatzen ari zarenean horrelako arazorik baduzu ere, aplikatu beheko soluzioak.\nEdukia ikuskizuna 1 Konpondu Windows Baliabideen Babeserako Hasierako Errorea 1.1 Egiaztatu Windows moduluen instalatzailearen zerbitzuaren egoera 1.2 Konpondu Baliabideen babesaren errorea CMD erabiltzean\nWindows 10 bertsio berritzeko prozesuan, hirugarrenen aplikazioa / Desinstalatu edo beste edozein arrazoi dela eta Windows baliabideen babesa (WRP) fitxategia falta da edo hondatuta dago leihoak gaizki jokatzen hasten dira. Horrelako arazoei aurre egiteko Windows-ek badu Sistemaren fitxategi egiaztatzailea Erabilgarritasuna zeinak Windows sistemako fitxategietako ustelkeriak Eskaneatu eta Berrezarri edo Konpondu. Zenbait aldiz erabiltzailek SFCren berri ematen dute ez dira erroreekin hasten Windows Baliabideen Babesak ezin izan du konponketa zerbitzua abiarazi . Aplikatu dezagun beheko soluzioak Hau kentzeko.\nKonpondu Windows Baliabideen Babeserako Hasierako Errorea\nEztabaidatu den bezala Akats hau gertatzen da gehienetan, Windows moduluen instalatzailea (instalatzaile fidagarria) zerbitzua martxan ez badago. Hori konpontzeko zerbitzua berriro hasi behar dugu.\nEgiaztatu Windows moduluen instalatzailearen zerbitzuaren egoera\nSakatu Irabazi + R, Idatzi Zerbitzuak.msc eta sakatu Sartu tekla. Hemen Windows zerbitzuetan behera joan eta bilatu Windows Module Installer izeneko zerbitzua. Egiaztatu funtzionatzen duen. Ondoren egin klik eskuineko botoiarekin zerbitzuan eta hautatu Berrabiarazi. Zerbitzua martxan ez badago, egin klik bikoitza gainean, leiho berrian, aldatu Abiarazte mota Automatikoki eta hasi Zerbitzua Zerbitzuaren egoeraren ondoan.\nOrain sakatu Aplikatu eta Ados aldaketak gordetzeko. Berriro ireki komando-gonbita Administratzaile gisa eta idatzi sfc / scannow Egiaztatu Oraingoan Sistemaren fitxategi egiaztatzailea Abiarazi eskaneatze prozesua akatsik gabe.\nlegenda liga eguneratze motela abiadura konpondu\nsistemaren fitxategi egiaztatzaile tresna\nKonpondu Baliabideen babesaren errorea CMD erabiltzean\nHalaber, Windows moduluen instalatzailearen zerbitzua egiaztatu eta abiaraz dezakezu komando-gonbita erabiliz.\nLehenik eta behin Ireki komando-gonbita Administratzaile gisa, ondoren Idatzi komando beherago eta sakatu Sartu tekla.\n'bezalako arrakasta mezua jaso beharko zenuke [SC] ChangeServiceConfig ARRAKASTA '\nMota horren ondoren komandoa hasiera garbiainstalatzaile fidagarria Eta sakatu Sartu tekla. jasoko duzu leihoen moduluen instalatzaile zerbitzua behar bezala abiatu zela Irudian agertzen den moduan.\nZerbitzua abian jarri ondoren, exekutatu System File Checker eta ikusi ea funtzionatzen duen.\nordenagailuak ez du ethernet kableen Windows 10 hautematen\nWindows moduluaren instalatzaile zerbitzua abiarazi ondoren SFC Utility erraz exekutatu ahal izatea espero dut Windows Resource Protection bezalako akatsik ezin izan balu konponketa zerbitzua abiarazi. Oraindik edozein zalantza izan Argitalpen honi buruzko iradokizuna. Eztabaida ezazu ondorengo iruzkinen inguruan eztabaidatzeko. Irakurri ere Konpondu ezin da Windows 10 Fall Creators eguneratzea eguneratu.\nordenagailu eramangarria Windows 10 abiaraztean itsatsita\nEzin duzu mms android deskargatu


Sakanako hizkera film laburretako hizkuntza - Sakana - Guaixe.eus\nGuaixe 2019-06-07 09:36\nSakanako Mankomunitateak bideo lehiaketa antolatu du. Lanak aurkezteko epea garagarrilaren 9an amaitzen da\nOpazank! film laburren lehiaketa antolatu du Sakanako Mankomunitateko euskara zerbitzuak. Kuadrilla, lan talde edo kolektiboei zuzenduta dago; hortaz, ez dira bakarkako lanak onartuko. Gainera, Sakanako hizkeran edo euskalkietako esamoldeak agertu behar dira film laburretan. Lanak aurkezteko epea garagarrilaren 9an amaitzen da. Bi sari daude: Sakanako dendetan erabiltzeko 400 euroko balea eta zortzi lagunendako afaria. Gainera, parte hartzaile guztien artea bideokamera bat zozketatuko da.\nEdozein taldek parte har dezake Opazan! bideo lehiaketan. Baldintza nagusia film laburretan bailarako euskalkiren batean egina egotea edo euskalkietako esamoldeak agertzea da. Gutxienez 5 minutuko eta gehienez 10 minutuko film laburrak izan behar dira eta gaia librea da. Gainera, ez dira bortizkeria, irainak, arrazakeria, sexismoa edota errespetu faltak onartuko.\nIgandean, garagarrilaren 9an, lanak aurkezteko epea amaitzen da. Proposamenak wetransfer bidez euskara2@sakana-mank.eus helbidera bidali behar dira. Taldearen izena, taldekideen izena eta helbide elektroniko bat aipatu behar dira.\nEpaimahaia bi adituk osatuko dute eta kalitate teknikoa, originaltasuna, sormena eta Sakanako hizkera epaituko dituzte.\nSakanako Mankomunitateko euskara zerbitzuak Opazank! Sakanako euskalkietan egindako film laburren lehiaketa antolatu du. Lehiaketak oinarri "erraz-...


Ba al zenekien? - - Alea.eus\nOreka IT 2019-10-06 07:00\nIrailean Europako Ingurumen Bulegoak etengabe erabiltzen ditugun lau gailuk sortutako kutsadurari buruzko txosten berria argitaratu zuen. Dokumentu honetan mugikorrek, ordenagailuek, garbigailuek eta xurgagailuek berotze globalean duten efektu potentzialei buruzko datu harrigarriak ematen dira. Hamazortzi orriko txosten honetan azaltzen digutenez, orokorrean, gailu hauen biziraupena luzatzea berri bat erostea baino ekologikoagoa da. Zeintzuk dira hau baieztatzeko arrazoi nagusiak?\nAlde batetik, teknologia berriek eskatzen duten errendimendu bortitzari erantzuna emateko gailu ahaltsuagoak behar dira, eragiten duten aztarna ekologikoa larrituz. Bestetik, urtean biltegiratuta dauden produktuak, benetan saltzen direnak baino askoz gehiago dira, garatzaileek etengabe ateratzen baitituzte produktu berriak merkatura. Adibide bat jartzeko, Europako Batasunean biltegiratuta dauden ordenagailuen kopurua saltzen diren kopuruaren boskoitza da.\nDatu harrigarri gehiago ematen dizkigute. Gailu hauek sortzen duten berotze efektu potentziala haien bizitza osoan banatzen bada, mugikorren kasuan efektu honen ia hiru laurdenak produktua erabiltzen ez den etapari dagokie. Ba al zenekien lau mota hauetako dispositiboen erabilera urte bat luzatuko bagenu, bi milioi autok eragiten duten kutsadura ekiditea bezala izango litzatekeela?\nBeraz, kontsumitzaile arduratsuak heztea inoiz baino garrantzitsuagoa da. Bulego honek ematen dituen datuen arabera, mugikor batek eragiten duen aztarna ekologikoa konpentsatzeko hogeita bost urte pasa behar dira. Errealistak izanda, argi dago ez ditugula hainbeste urte emango mugikor berarekin, baina gaur egun kontsumismoaren aldeko jarrera hau aldatu behar dugu. Garbigailu edo ordenagailu bat apurtzen denean hau konpontzen saiatu behar gara, automatikoki berri bat erosi baino lehen. Azken asteotan ematen ari diren ingurumenaren aldeko mugimenduek behin eta berriro ohartarazi gaituzte: gure planetaren baliabideak mugatuak dira, eta naturan zein kliman eragiten ari garen kalteak konponezinak izateko puntura heltzen ari dira.


Euskaraldia ekimena antolatzen hasteko bilera irekia izango da gaur arratsaldean | El Diario Vasco\nCosta UrolaEuskaraldia ekimena antolatzen hasteko bilera irekia izango da gaur arratsaldean\nEuskaraldia ekimena antolatzen hasteko bilera irekia izango da gaur arratsaldean\nJOSU ARANBERRI USURBIL. Miércoles, 7 febrero 2018, 09:51\nGaur arratsaldeko 18.00etan euskararen erabilera areagotzeko helburuz jaio den Euskaraldia ekimena antolatzen hasteko bilera irekia izango da Potxoenean. Euskaraldia azaroaren 23tik abenduaren 3ra bitarte Euskal Herri osoan gauzatuko den ekimena da, hizkuntza ohituretan eragiteko helburuz. Hamaika egun horietan, nagusiki, euskal hiztunak aktibatu nahi dira. Aktibazioak martxan jartzea esan nahi du. Hizkuntzaren erabilerari lotutako kontzeptua da, euskaraz hitz egiten dakitenek edota euskara ulertzeko gaitasuna daukatenek euskara erabil dezaten lortu nahi delako.\nHala, egun horietan, 16 urtetik gorako herritarrak Ahobizi eta Belarriprest bihurtu nahi ditu ekimenak. Ahobizi ulertzen duten guztiei euskaraz hitz egiten dieten lagunak dira (baita ezezagunei lehen hitza, gutxienez, euskaraz egiten dietenak ere). Belarriprest, gutxienez euskara ulertzen duten kideak dira, gainontzekoei euskaraz aritzeko gonbidapena luzatzen dietenak.\nHoriek hala, Usurbilen ere motorrak prestatzen hasi dira udala eta euskalgintzan diharduten talde eta eragileak, elkarlanean. Izan ere, Euskaraldiak herri-ekimen erraldoi bat izan nahi du, euskarari susperraldi bat emateko.\nUdalak eta euskalgintzako talde, eragile eta norbanakoek lehen bilera egin zuten urtarrilaren 17an, hizkuntza ohituretan eragin eta euskararen erabilera areagotzeko Euskal Herri osoan abiatu den Euskaraldia-ren barruan Usurbilen zer egin aztertzen hasteko. Bilera jendetsua izan zen.\nBileran Olatz Altuna Soziolinguistika Klusterreko kideak herriko kale erabileraren datuak aurkeztu zituen, Euskaraldia-k non eragin eta ze eremu indartu behar dituen ikusteko. Gaur egun %54koa da euskararen kaleko erabilera udalerri honetan. Azken urteetan, aitzitik, behera egin du, izan ere, 2011n %61,9koa zen. Beraz, 8 puntu egin du behera. Alderik bada, auzoen artean, ordea: kaxkoan erabilera %73koa da, eta Aginagan, esaterako, %90ekoa; beherakada nabarmenena, ostera, Zubietan eta Olarriondon erregistratu da. Edonola ere, datu baikorrak ere plazaratu zituen Altunak: haur eta gazteenak dira euskara ahotan gehien darabiltenak, eta haurren presentziak eragiten du helduek euskaraz aritzea. Haurrik ez badago, % 65,7tik % 43,1era murrizten da euskararen kale-erabilera.\nLasarte-Oriako Ttakun kultur elkarteko kideek ere parte hartu zuten bileran. Aho bizi, belarri prest egitasmoa zer den eta Lasarte-Orian nola gauzatzen den azaldu zuten.\nPartaidetza zabala kros txikian Futbolean emaitza eskasak baina arraunean trainerua ondo Bidasoan


Iker Goenaga - Wikipedia, entziklopedia askea.\nabeslaria eta trikitilaria\nZizurkil, 1974 (46/47 urte)\nBakarkako lanari ekin badio ere, Maixa ta Ixiar, Tapia eta Leturia eta Oskorri taldeekin kolaborazioak egin izan ditu, besteak beste.\nTrikitiaren mundutik bildu dituen eraginak belaunaldi zaharrenetatik hasi (Elgeta, Auntxa eta Sakabi) eta aurreko belaunaldira zabaltzen dira (Martin, Laja eta Joseba Tapia). "Nik uste gehiena folkaren esparruak eragin didala, eta trikititik aparte Mikel Laboak, Camarón de la Islak eta musikaren bidez zerbait adierazi nahi izan duten asko eta askok izan dutela nigan eraginik".\nDiskogintzan Larraitz arrebarekin bikote eginaz murgildu zen, Maixa ta Ixiarrekin erdi bana osaturiko disko baten bidez. 1993a zen, eta trikitia beste aro batean sartzen ari zen belaunaldi honen agerpenarekin. Bakarkako lehen lana, ordea, Elgetari eskainiriko Soinugorri diskoarekin (Elkar, 1998) etorri zen. Hamalau kantu biltzen zituen diskoak, erritmo tradizionalean oinarrituriko sorkuntza berriekin. Soinu akustikoa zuen, eta trikitia ulertzeko molde pertsonala.\nHiru urte geroago Amorrua kaleratu zuen (Elkar, 2006). Lan horretan Angel Unzuren eskua ageri da; programazio eta perkusioek aire berri bat ematen diote, Iker Goenagaren orain arteko lana biribilduz. "Kantu bakoitzak badu bere istorioa eta bizipena", adierazi zuen egileak berak lan horri buruz.\nIker eta Larraitz (1993, Elkar)\nSoinugorri (1998, Elkar)\nTxikitxuterik (2003, Elkar)\nAmorrua (2006, Elkar)\n...arteraino (2009, Ez dakienak baleki)\nEdukiaren zati bat «Iker Goenaga» artikulutik hartua da. Artikulu hark Mikel Markez du egile, eta Creative Commons Aitortu-Partekatu Berdin 3.0 lizentziarekin argitaratu da Badok euskal kantagintzaren atarian.\nIker Goenagaren webgunea\nAzken aldaketa 27 otsaila 2021(e)an, 17:46(e)tan\nOrriaren azken aldaketa: 27 otsaila 2021, 17:46.


San Jose Ikastetxeko oinarriak | Jesuitak Durangoko Balioak\n“Gainerakoentzako gizon eta emakumeak heztea, beren buruekiko eta inguruko munduarekiko erantzuleak direnak, eta gizarte bidezkoa eta anaikorra lortzeko lanean konprometituta daudenak”.\nJesusen Lagundiaren helburu nagusia (Caracteristicas de la Educacion SJ-gazteleraz) eta funtsa pertsonaren hazkunde globala da, aukerara eta balioekiko konpromisora bultzatzen duena, bizitzaren ikuspegi gizatiarraren eta kristauaren, eta printzipioen arabera. Jesusen Lagundiarentzat, heztea, ezagutzak transmititzeaz gain, esperientzia pertsonala ahalbidetzea ere bada, ekintzak sortzen dituzten jarrerak eraginda.\nHelburu hori betetzeko, beharrezkoa da gizakiaren prestakuntza osoa eta sakona eta bikaintasuna lortzen saiatzen den hezkuntza-prozesua; gainditzeko ahalegina norberaren potentzialtasunak garatzeko, arlo intelektuala eta akademikoa, espirituala eta harremanena, artistikoa eta psikomotorra, eta pertsona aberasten duen guztia uztartzen duena. Helburua giza bikaintasuna lortzea da eta horren eredua Jesukristoren Ebanjelioa da. Gizakundearen errealitatea eta misterioa islatzen dituen eta pertsona guztien duintasuna eta sorkuntza osoaren santutasuna kontuan hartzen dituen bikaintasuna.\nGure oinarrian dauden berezitasun guztietan sakondu nahi baduzu, hemen daukazu informazio zabalagoa gazteleraz:\nInaziotar pedagogiari buruzko agiria (gazteleraz)\nJesusen Lagundiko hezkuntzaren ezaugarriei buruzko agiria (gazteleraz)\nJesusen Lagundiko zentroen berezko izaera\nIgnaziotar Espiritualtasunaren Bost giltzarri (2010)


Errusiak AEBei eskatu die NATO 1997ko mugetara erretiratzeko | Mundua | Berria\nAEBetako Estatu idazkari Antony Blinken eta Errusiako Atzerri ministro Sergei Lavrov, atzo, Genevan. MARTIAL TREZZINI / EFE Tamaina handiagoan ikusi\nMendebaldearen eta Errusiaren arteko tentsioa areagotuz doa, eta ez dirudi orain arte egindako ahaleginek emaitzarik dutenik. Baina bi aldeek jarraitzen dute mahaiaren inguruan esertzen, eta bada zerbait. Atzo beste aukera bat eman zioten diplomaziari. Genevan bildu ziren AEBetako Estatu idazkari Antony Blinken eta Errusiako Atzerri ministro Sergei Lavrov.\nBilera hasi aurretik iragarri zuen Moskuk zeintzuk izango ziren bere eskariak urrats bat atzera egitearen truke: NATO Ipar Atlantikorako Itunaren Erakundeak atzerriko tropak, armak eta ekipamendua erretiratzea 1997an kide ez ziren herrialdeetatik, besteak beste Errumania eta Bulgariatik —mugimendu hori egingo balitz, Varsoviako Ituneko mugetara itzuliko lirateke bi aldeak—.\nAEBekiko harremanak «garai arriskutsu eta kritikora» heldu direla ohartarazi zuen Moskuko diplomaziak, eta elkarrizketa «sakonak» eskatu zituen. Horrez gain, urratsak egitea galdegin zien AEBei eta bere aliatuei, «segurtasuna bermatzeko».\nBestelakoa da AEBen ikuspuntua. Blinkenen esanetan, ituna «defentsarako» erakunde bat da, «erabateko gardentasunez» jokatzen duena; ez, hala, Errusia. «Azken urteetako arazoa ez da NATO. Bertako kide direnek beren borondatez egin dute urratsa. Errusiak eraso zion Ukrainari; Errusiak jo zuen Georgiaren aurka. Errusiak ditu tropak Moldavian, herriaren borondatearen aurka. Errusia da Europako segurtasunari erronka jo diona», ohartarazi zuen AEBetako Estatu idazkariak. Dena den, bilera osteko agerraldian iragarri zuen beteko dutela Moskuk eskatutakoa, eta idatziz erantzungo dietela haren galderei, beranduenez datorren astean. Horrez gain, Etxe Zuriak ez zuen baztertu AEBetako presidente Joe Biden eta Errusiako presidente Vladimir Putinen arteko bilera bat egitea ere. «Europa eta AEBak prest daude Errusiarekin aurrez aurre egoteko, hark edozein bide aukeratzen duela ere», esan zuen Blinkenek. Errusiarekin «harreman egonkorragoa» eraikitzea litzateke Washingtonen asmoa, baina asmo horien arrakasta Moskuren esku dagoela nabarmenduz.\nEz batak, ez besteak, ez zuten urratsik egiteko borondaterik agertu. Etxe Zuriak esan zuen Moskuk egin behar dituela urratsak, eta hark, berriz, ez duela mugimendurik egingo Bidenen gobernuak bere eskariei erantzun bitartean. Errusiako Atzerri Ministerioak ohartarazi zuen ez dela elkarrizketa mahaian eseriko soilik Mendebaldeari interesatzen zaizkion gaiez hitz egiteko: «Errusiak beharrezko pausoak eman ditu, baina trukean mespretxua besterik ez dugu jasotzen. Orain garrantzitsua da konfiantzazko giro batera itzultzea, normaltasuna ezartzea, itxuraz bada ere. Baina beharrezkoa da hegemonia ametsak alde batera uztea, onartezina baita egungo errealitate geopolitikoa».\nLavrovek ukatu zuen Moskuk Ukrainari eraso egiteko asmoa duela, eta nabarmendu herrialdean desegonkortasuna baldin badago «barne arazoen ondorio» dela. «Gaur ez dut entzun inolako argumenturik AEBek Errusia eta Ukraina arteko mugako auziaz duten jarrera argitzen duenik. Gure kezka benetako egitateekin lotuta dago: Ukrainara bidalitako armak eta trebakuntzan adituak diren militarrak», adierazi zuen bilera osteko agerraldian. AEBak, baina, ez dira fidatzen haren esanez, eta frogak eskatu zituzten, mugan dituen 100.000 soldaduak erretira ditzala eskatuz: «Badira gauza batzuk begi bistakoak direnak. Nazioarteak sinestea nahi badute, soldaduak mugatik kendu beharko lituzkete, eta bide diplomatikoetatik jo»


KNAUF MIRETek ETT bidez kontratatzen du kaleratzeak egiten dituen bitartean | LAB SINDIKATUA\nIndustria Arte Grafikoak KNAUF MIRETek ETT bidez kontratatzen du kaleratzeak egiten dituen bitartean\nKNAUF MIRETek ETT bidez kontratatzen du kaleratzeak egiten dituen bitartean\nKNAUF MIRET Eskirotzeko Comarca II Poligonoan dagoen enpresak otsailan kaleratu zituen langileek egiten zuten lanak egiteko ETT bidez ari da langileak kontratatzen. LABek Enpresaren jarrera salatu eta kaleratutako langileak berrartuak izan daitezen eskatzen du.\nJoan den apirilak 22 ostirala KNAUF MIRET Eskirotzeko Comarca II Poligonoan dagoen enpresak hiru langile kaleratu zituen. Aldi berean, produkzioan kaleratutako bi langileak ordezkatzeko, ETT-ko bi langile kontratatu ditu kaleratuek egin zituzten lanak egiteko. Hirugarren kaleratuaren kasuan, enkargatu bat, gainerako bi enkargatuek 12 orduko turnoak egiten ari dira hutsunea betetzeko.\nOrain hilabete batzuk enpresa Knauf Miret multinazionalak erosi zuenetik desegonkortasuna, inposaketa eta langileen osasunaren okertze bat eman da.\nLABtik enpresak burutu dituen kaleratzeak salatu nahi ditugu kontratu mugagabeak ETTgatik ordezkatuz. Langileen lan baldintzak prekarizatzeko helburua duten kaleratzeak dira.Gaur berrartuak izan daitezen aldarrikatu dugu BSH-ko errotondan Eskirotzen.


Giza-katea - Aberriberri bloga\nAstelehena, 18 ekaina, 2018\n18 ekaina, 2018 17 ekaina, 2018\nAurreko asteko giza-kateak arrakasta izan zuela ez dago ukatzerik. Erabakitzeko eskubidearen alde deituta zegoen ekitaldiak jende pila mugitu zuen. Baita gure udalerrikoa ere.\nOraingoan, Gure Esku Dago plataformak antolatutako ekintza berriaren izaera politikoa nabarmentzeko, Eusko Legebiltzarreko atearen aurrean eman zitzaion bukaera. Dudarik gabe, ozena eta indartsua izan zen Parlamentuaren atondoan utzitako mezua. Horren esanahia garbia da, alde batetik. Euskal politikoak dira mobilizazio jendetsu horrek azaldutako gogoaren hartzaile. Autogobernuaren etorkizunaz ari direla hain juxtu ere, legebiltzarkideek bazterrean utzi ezin dezaketen mezua jaso dute. Han bertan zirenak eskutik eskura jasotzeko aukera zuzena izan zuten, gainera.\nBeste aldetik, baina, igandekoa jende anitzen, gizarte talde eta alderdi politiko ezberdinen elkargunea izan zenez, aniztasun berori agertu da ekitaldi erraldoiaren interpretazioaren gainean. Nola irakur daiteke Donostiatik Gasteiz bitarteko adierazpen handi hura? Legebiltzarrari ezarritako mandatua itxia dela esan dute batzuek, ahaztuta gure arteko herritar gehienek hauteskundeei ematen diela garrantzirik handiena. Botazioetan adierazitako nahimenari zor zaion errespetuagatik, askoz egokiagoa litzateke igandekoa herri-erabakimena erakundetzeko Parlamentuari eman zaion eskuarte baliotsua bezala hartzea.\nEskuko izateak, gure esku dagoena egiteari lotzeak, esanahi sakona du gure artean. Inoren zai edo inori begira egon gabe, giza-banako eta taldearen egiteko ahalmen edo gaitasunaren adierazgarria. Orain artean, herri bezala segida izan badugu, seguru dela zenbait esparruetan eskuko bezala jokatzeko gauza izan garelako. Eta nik esango nuke egun bakar bateko konpromisuez aparte, gure eskuduntza horiek baliatzeko egunerokoa baino hobeagorik ez dagoela. Auzoan laguntzeko, beharrizan gorrienetan dagoen bizilagunari babesteko eta gure hurbileko elkarteetan esku hartzeko.\n20:06 18 ekaina, 2018\nEskukoari buruz: bada euskara (eskuara) “eskuaren era” tik datorrela esan duenik. Guretzat “esku” “egitearen” sinonimoa ere bada. Orduan euskalduna (eskualduna), egiten duen pertsona izango litzake. Kontutan izaki “al” edo “ahal”, ahalmenetik datorrela, Esku-al-duna, hitz egiteko eraz gainera egiteko era azalduko luke.\nAskatasuna eta burujabetza bidean: Bihotza gizabidez jokatzeko, burua hausnartzeko, eskua egiteko. Behin bateko ekintza eta jabetzaz ez dut sinesten, egunero eskukoa egiteagatik, gaur euskaldunak gara. Etorkizunerako, ere, errezeta bera aplikatzea deritzot egokiena.\nPrevious post El relato de ETA: Génesis (1)\nNext post Si, fue injusto el dolor causado


Beberen kontzertua otsailaren 3-ra atzeratu da Riff produkzioak : "Logistika kontuengatik, jakinarazten dizuegu Bebek Azpeitian eman beharreko kontzertua, otsailaren 3ra atzeratu dela". Orain arte saldu diren sarrerek balioko dute iganderako ere, nahiz eta bertan "otsailaren 2"-ko data agertu. Eta sarrera itzuli nahi dutenei Sanagustin kulturgunera etorri eta dirua itzuliko zaie. Data berria: Otsailak 3, 20:00etan. (har ezazu Azpeitiko 2013ko kultur bonoa. 155 euroko baliokoa, 52 eurotan). https://www.kulturaz.eus/bloga/948 https://www.kulturaz.eus/bloga/948/@@download/image/beberiff.jpg


eman, eta emango dizue: neurri betea, sakatua, estutua eta leporainokoa emango dizue altzora. Izan ere, zuek zein neurriz neurtu, halakoaz neurtuko zaituzte Jainkoak».\nNire Jainkoak, bere aldetik, bere aberastasun harrigarriaren arabera erantzungo dizue zeuen premia guztietan, Kristo Jesusen bitartez.\nEman beza lurrak bere fruitua, bedeinka gaitzala Jainkoak, gure Jainkoak.\n «Jaunak bedeinka eta gorde zaitzala; Jaunak aurpegi argia erakutsi eta erruki dakizula.\n Ez eduki ezeren kezkarik, baizik eta, gorabehera guztietan, agertu Jainkoari zeuen eskabideak, otoitz eta erregu eginez eta eskerrak emanez. Eta guk pentsa dezakeguna baino handiago den Jainkoaren bakeak zainduko ditu zuen gogo-bihotzak Kristo Jesusen bidez.\nEmaitza on eta dohain bikain oro goitik dator, Aitarengandik, aldaketarik eta ilunaldirik ez duen argien Egileagandik.\n «Bedeinkatua konfiantza niregan duena, euskarri ni nauena! Ur ondoan landaturiko zuhaitzaren antzeko da: ur bizigarrietara zabalduko ditu sustraiak, sargoriari ez dio beldurrik: haren hostoak beti berde; lehorte-urtean ere hura lasai, ez dio uzten fruitua emateari.\nEz izan beldur, zeurekin bainauzu; ez larritu, zure Jainkoa bainaiz. Neure laguntzaz ahaltsu egiten zaitut, neure esku garaileaz eusten dizut.\nIzan ere, guztiok hartu dugu haren betearen betetik, eta maitasuna maitasunaren gain hartu ere.\n esanez: «Honela dio Jaunak: Hala jokatu duzulako, zeure seme bakarra ere ukatu ez didazulako, nik neurez zin dagit: Oparo bedeinkatuko zaitut eta zure ondorengoak zeruko izarrak eta itsasertzeko hondarra bezain ugari egingo ditut eta etsaien hiriez jabetuko dira.\n Jainkoak eman diezazkizula zeruko ihintza eta lurreko guritasuna, ogi-ardotan oparotasuna. Izan ditzazula herriak zerbitzari, makur daitezela nazioak zure aitzinean. Izan zaitez zeure senideen nagusi, makur daitezela zure aitzinean zure amaren semeak! Madarikatua, zu madarikatzen zaituena! Bedeinkatua, zu bedeinkatzen zaituena!»\n Zorionekoa gaiztoen egitasmoei jarraitzen ez diena, baizik eta Jaunaren hitza atsegin duena eta hitz hori gau eta egun gogoan darabilena! Ur-xirripen ondoan landaturiko zuhaitzaren antzeko da: bere sasoian fruitua dakar, eta ez zaio hostorik ihartzen; egiten duen guztia ongi zaio ateratzen.\n Daviden salmoa. Jauna dut artzain: ez zait ezer falta. Larre guritan etzanarazten nau, ur baretara eramaten, eta indarrak berritzen; bide egokitik narama, leiala delako. Ibar beltz-ilunetan banabil ere, ez dut inolako gaitzen beldurrik, zu nirekin baitzaude: zure artzain-makilak lasaitzen nau.\n ene Jainkoa nire harkaitz babesgarri, nire babeski eta indar salbatzailea, nire gotorlekua, nire ihesleku eta salbatzailea. Zuk nauzu indarkeria-zaleengandik salbatzen. Goretsia Zu! Dei egin nion Jaunari, eta etsaiengandik salbatu ninduen.\nBadakigu Jainkoarengandik jaio denak ez duela bekatu egiten, Jainkoaren Semeak zaintzen baitu, eta Gaiztoak ezin dio inolako kalterik egin.\nArriskuz inguraturik aurkitzean, babestu nire bizia etsai amorratuengandik, luzatu eskua eta salba nazazu.\nEta ahaltsua da Jainkoa, era guztietako dohainak zuei oparo emateko, zeuentzat denetik nahikoa izanik, egintza on guztietarako sobera izan dezazuen,\nEta guk pentsa dezakeguna baino handiago den Jainkoaren bakeak zainduko ditu zuen gogo-bihotzak Kristo Jesusen bidez.


Astelehena, 2021 Urtarrilak 18\nM. L. CALABUIG\nUSTEZ ARRISKUTSUAK DIREN ANIMALIAK (UAA) EDUKITZEKO LIZENTZIA\nBaimen eredua / Modelo de autorización\nBaimena eskaera / Solicitud licencia\nZigor-aurrekariei buruzko eskabidea/Autorización solicitud antencedentes penales\nZinpeko aitorpena / Declaración jurada\nAnimalia Bat Ustez Arriskutsuak Diren Animalien (Uaa) Udal Erregistroan Sartzea\nUstez Arriskutsuak Diren Animalien (Uaa) Udal Erregistroan Inskribaturiko Animalien Inguruko Gorabeheren Berri Ematea\nPOTENTZIALKI ARRISKUTSUAK DIREN ANIMALIAK\nTabla que ofrece los datos de USTEZ ARRISKUTSUAK DIREN ANIMALIAK (UAA) EDUKITZEKO LIZENTZIA\nXedea Ustez Arriskutsuak diren Animaliak (UAA) eduki, hezi eta erabiltzeko Lizentzia Administratiboa lortzea edo berritzea.\nUnitate tramitatzailea UDALTZAINGOA ETA BIZIKIDETZA\nUdaltzaingoa eta Bizikidetza\nEbazpen organoa HIRITARRAK ATENDITZEKO ZERBITZUA (HAZ)\nAdministrazio-isiltasunaren izaera Ez dago\nHartzaileak Irunen erroldaturiko herritarrak, UAA gisa kalifikaturiko animalien jabeak, edo era horretako animaliaren bat leku publikoetan eraman behar dutenak.\nBeharrezko dokumentazioa LORTZEA EDO BERRITZEA:\n- Ofizioz egiaztatuko da eskatzailea Irunen erroldatua dagoen.\n- Interesatuak sinatuko du eskaera, ezin du beste inork ordezkatu.\n- Eskaera orria, behar bezala betea.\n- Dagozkion tasak ordaindu dituela egiaztatzen duen agiria.\n- Eskatzailearen NAN (eskaera aurkeztean HAZen eskaneatuko da).\n- Eskatzailearen argazki bat, berria, karnet tamainakoa.\n- Baimen sinatua, HAZan dagoen ereduaren arabera, Udalak interesatuaren zigor-aurrekarien ziurtagiria ofizioz eskatzeko (egiaztatu behar du titularra ez dela zigortua izan askatasunaren aurkako edo osotasun moralaren aurkako, sexu askatasunaren eta osasun publikoaren aurkako heriotza, zauri eta torturengatik, eta banda armatuekin edo narkotrafikoarekin lotura izateagatik).\n- Zinpeko adierazpena, arau-hauste larri edo oso larriengatik, abenduaren 23ko 50/1999 Legearen 13. artikuluan aurreikusitako zigor osagarriren batekin zigortua ez dela izan egiaztatzen duena(HAZan dagoen ereduaren arabera).\n- Gaitasun fisiko eta psikikoaren ziurtagiria, behar bezala baimendutako zentroek egina (Ibilgailu Gidarien eta armak erabiltzeko baimenen zentroa), gehienez ere urtebeteko antzinatasunarekin, ziurtagirian beste iraungitze data bat azaltzen ez bada. (Oharretan, ikus ziurtagiri horiek ematen dituzten Zentroen zerrenda).\n(*) Lizentzia titularrari emango zaio. Pertsona ezberdin batek jasoko badu, titularrak sinatutako baimena (ikusi eredua) eta titularraren identitate agiriaren kopia aurkeztu beharko da.\nLege-araudia - Abenduaren 23ko 50/1999 Legea, Ustez Arriskutsuak diren Animaliak Edukitzeko Erregimen Juridikoaren ingurukoa (1999-12-24ko BOE).\n- Martxoaren 22ko 287/2002 Errege Dekretua, Ustez Arriskutsuak diren Animaliak Edukitzeko Erregimen Juridikoaren inguruko abenduaren 23ko 50/1999 Legea garatzen duena.(2001-03-27ko BOE).\n- Ekainaren 1eko 101/2004 Dekretua, EAEn txakur espezieko animaliak edukitzearen ingurukoa (2004-07-09ko EHAA).\nTasen zenbatekoa 21,80 euro. Tasa hau aplikatuko da lizentzia lortzeko nahiz berritzeko.\nAurretiko hitzordua SAC-en\n- Ustez arriskutsuak diren animaliak edukitzeko lizentzia eskatzeko edo berritzeko, adin nagusikoa izan behar da derrigorrez.\n-Animaliaren jabea pertsona juridikoa bada, beharreko lizentzia eskatu beharko dute animalia zaindu eta kontrolatzeaz arduratzen diren pertsonek. Gainera, tramite hau ez zaie aplikatuko Indar Armatuen, Estatuko Segurtasun Indar eta Gorputzen, Komunitate Autonomoetako Polizia Gorputzen, Udaltzaingoaren eta baimen ofiziala duten segurtasun enpresen txakur eta animaliei, Lege honek ez baitu eraginik haiengan.\n-Lizentzia lortzeko, eskatzaileak zigor-aurrekaririk ez duela egiaztatuko da beti, eta hala bada eman egingo zaio ustez arriskutsuak diren animaliak edukitzeko lizentzia. Lizentzia hori lortu ondoren, animalia horiek eduki eta eramateko gai da titularra, eta gainera, UAAen Udal Erregistroan inskribatu beharko du animalia. Lizentzia hori lortu ondoren, titularrak 15 eguneko epea du animalia aipaturiko UAAen Udal Erregistroan inskribatzeko.\n-Bestalde, UAAk edukitzeko Lizentzia Administratiboa lor daiteke hura ematen zaion titularrak era horretako animaliarik ez badu ere (animaliaren bigarren zaintzaileak eta abar). Nolanahi ere, animaliaren zaintza, paseo edo erabileraz arduratzen den pertsona orok beharko du bere lizentzia.\n-Ustez Arriskutsuak diren Animaliak edukitzeko lizentzia bost urterako izango da, eta bost urte horiek igaro ondoren berritu egin beharko da.\n- Beste edozein udalerritan lortutako lizentziak balio izango du Irunen era horretako animaliak eduki eta erabiltzeko. Halaz ere, beste udalerriko lizentzia duen pertsona Irunen bizi bada, udalerri honetan berrituko da.\n-UAAk edukitzeko lizentzia lortu beharko da daukagun animalia ondoko arraza hauetakoren batekoa bada:\n- American Staffordshire Terrier\n-Era berean, Lizentzia hori lortu beharko da animaliak:\na) EAEan txakur espezieko animaliak edukitzeren inguruko ekainaren 1eko 101/2004 Errege Dekretuaren II. Eranskinean ageri diren guztiekin edo gehienekin bat datozen ezaugarriak baditu.\nb) Alkatearen Ebazpenaren bidez ustez arriskutsu deklaratzen bada, pertsonei edo beste animaliei erasoren bat egin dielako. Animalia horren titularrak hilabete bateko epea izango du, emaniko ebazpenaren berri ematen zaion egunetik hasita, beharreko lizentzia eskatzeko.\n-Honako Zentro hauetan lor daiteke gaitasun fisiko eta psikikoen ziurtagiria:\n-CENTRO MÉDICO HERNANI (943 557672)\nUrbieta, 18 - behea - 20120 Hernani (GIPUZKOA)\n-CENTRO MÉDICO TOLOSA (943 651422)\nNafarroa Etorbidea, 14 - behegaina - 20400 Tolosa (GIPUZKOA)\n-CENTRO MÉDICO BIDASOA (943633974 / 943633586)\nLezo, 4 - 20301 Irun\n-PSICOTÉCNICO BIDASOALDEA (943506291)\nAnzarán, 2 - Pza., behea - 20301 Irun (GIPUZKOA)


40 Testu aldatzeko Tutorial Awesome | Sormenak linean\nTestu aldaketak egiteko 40 tutorial ikaragarri\nCarlos Sanchez | | General, Photoshop, Baliabideak\nEdozein testu jendea harrituta uzten duen diseinu sinestezin bihurtzea ez da lan errazaHorregatik, zerbait ikusgarria egiten laguntzen digun edozein tutorial mota eskertzen da.\nJauziaren ondoren 40 tutorial oso onak uzten dizkizuet (ikusi ditudanak behintzat) eta ziur asko asko balioko dizutela. Noski, bertan bildu diren moduan Pro Blog Design Beno, ingelesez daude, baina zalantza dut hori arazo bat dela zuretzat, eta hala bada, Shakespeareren hizkuntza ondo hitz egitea pentsatu beharko zenuke., diseinurako oinarrizko zerbait baita.\nNola sortu irudi estereoskopikoa gurutzatutako begien irudiak ikusteko\nTutorial honek begi gurutzatuak ikusteko irudi estereoskopikoa nola sortu irakatsiko dizu eta azken irudia 3D eta kolore osoz ikusi ahal izango duzu beste objekturik gabe.\nLost in Space tipografia Photoshop-en\nIkasi testu efektu erraza eta super azkarra nola sortu Photoshop-en. Pintzel ezberdinekin, Blend Modesekin eta Blur eta Liquify bezalako oinarrizko iragazkiekin jolastuko duzu.\n3D leherketa Photoshop tresnak erabiliz\nTutorial honetan ikasiko duzu nola sortu 3D leherketa Brotxa tresnarekin eta Smudge tresnarekin Photoshop eta bere ezarpen lehenetsiak erabiliz. Tutorial honek zure 3d testua sortu eta ezartzeko moduari buruzko urrats batzuk ere eskaintzen ditu.\nDiseinatu izugarrizko ozeanoaren testu efektua Lightning Background-ekin Photoshop-en\nPhotoshop-en Lightning Background-ekin itsasoaren testu efektua benetan txarra sortzen duen tutoriala.\nTestu efektu erotzailea Photoshop-en - Aldaera mugagabeak\nSortu iragarkiak egiteko erabil daitekeen testu efektu eta konposizio zoragarri zoragarria.\nPhotoshop tutoriala: Testu metalikoa\nIkasi testu baterako efektu metaliko sinple bat sortzen.\nNola sortu higatutako metalezko testua Photoshop-ekin\nTutorial honek higatutako metalezko testu efektua nola sortu irakatsiko dizu. Marrazteko hainbat teknika, kanal eta eredu ere ikasiko dituzu.\nNola sortu testu efektu dotorea\nJakin ezazu testu efektu dotorea sortzen 13 urratsetan soilik.\nSortu egurrean mota errealista\nTutorial honek testu arrunt bat zurean margotu edo inprimatu duen testu efektu desberdinak erabiliz nola egin erakutsiko dizu. Hau modu bikaina da zure testuari itxura natural hori emateko. Hau edozein forma sendoari, testuari, irudiei, logotipoei eta abarri aplika dakieke.\nSortu Candy Cane Testua Simple Photoshop-en\nTutorial azkar honetan nola gozoki kanabera testu sinple bat nola egin jakingo duzu.\nSortu 3D testu konposizio ederra\nTutorial hau zure lan-fluxua eta diseinurako gaitasuna hobetzeko teknika, aholku eta trikimailuz josita dago. Informazio erabilgarria aurkituko duzu tutorial honetan.\nSortu testu efektu gardena belar freskoarekin\nSortu itxura freskoa duen Testu Efektu gardenak, Fresh Grass Texture eta Cloud Brush multzoarekin nahastuz. Testu efektua hainbat alditan erabil dezakezu - hala nola webgunearen goiburuaren atzeko planoan, gaiaren diseinu naturalaren zati batean, etab.\nJelly Fish Delight - Photoshop tutoriala\nMedusa distiratsuekin atzeko plano leuna sortzeko teknika desberdinak erabiliz sortutako tutorial inspiratzailea.\n1 Geruzako Bubbly Test Effect!\nGeruza bakar batekin Bubbly Test Effect sortzeko tutorial interesgarria.\nHausnarketa Tutorial Sotila\nJakin ezazu "Hausnarketa sotila" testu efektua sortzen. Ikasiko dituzun ezarpen ezberdinekin esperimentatu dezakezu eta nahitaezkoa izan daiteke tamaina desberdinetan lan egiten baduzu.\nAVIAN Studios logotipoa\nBirsortu AVIAN Studios logotipoa Photoshop erabiliz.\nTutoriala: Killer 3D Poster Design 3DS Max eta Photoshop-ekin\nIkasi 3DS Max & Photoshop-ekin 3D Poster Diseinu hiltzailea nola sortu.\nPhotoshop tutorial honetan azalduko da nola egin 3D oihaneko testu efektua. Testua Xara3d-n sortuko duzu eta Photoshop erabiliko duzu hizkiak testurizatzeko.\nDesagertzeko testu efektua\nTutorial honetan jakingo duzu nola sortu 3D motako leherketa ona Adobe Illustrator, Cinema 4D eta Adobe Photoshop-ekin oinarrizko tresnak erabiliz artelan hau egiteko.\nTestu efektu deigarria distira eta nahasketak erabiliz\nTutorial honek 7 urratsetan distira eta nahasketen konbinazio bat erabiliz testu deigarria nola sortzen den erakutsiko dizu.\nOinarrizko Candy Cane testu efektua Photoshop-en\nTutorial honetan testu efektua bezalako gozoki kanabera nola sortzen den ikasiko duzu Photoshop teknika sinple batzuen laguntzarekin.\nSortu gel testu efektua photoshop - Gelatinous Text\nTutorial honek Gel testua photoshop-ean nola egin irakatsiko dizu, urrats gutxiren buruan egin dezakezu, photoshop geruza estiloa eta karaktere menua erabiliz, oso tutorial polita eta erraza da.\nSortu RENU tipografia efektua\nSortu efektu oso itxura zoragarriak Tipografia bat apaintzeko. Geruza estiloak, kolore nahasketa, lentearen distira eta irudien konbinazioa erabiliko duzu. Amaiera efektua nahiko harrigarria da eta zorionez, aurretik ezagutzen ez zenituen aholku batzuk jasoko dituzu.\nSortu testu efektu retro berria Photoshop-en\nEfektu hau ona da mota guztietako proiektuetarako, liburuxketarako, webguneetarako, karteletarako. Bereziki ondo funtzionatzen du musikan oinarritutako proiektuekin. Motarako mugimenduak eramango zaitu.\nSortu buruko testua hainbat efektu erabiliz\nIkasi testuan buruko efektu hori nola sortu.\n3D tipografia Photoshop-en\nTutorial honetan aurretik ikusi ez dituzun hainbat teknika aztertuko dituzu, baita zuretzat berriak izan daitezkeen teknika ugari ere. Ibilaldi bizia burutu ondoren, letra motak eta beste ideia mota batzuk sortzeko modu berriak ere aztertu ahal izango dituzu.\nSortu grabatzeko testu efektu bakarra\nIkasi testu efektu bikain eta bikaina nola sortzen den. Testu suharraren eremuak zuritu egiten dira geruza azpian agerian uzteko.\nSortu testu efektu goibela\nJakin ezazu testu efektu iluna harrigarria sortzen Photoshop-eko hodei iragazki harrigarria erabiliz.\nGlorious Starburst Photoshop Tutoriala\nPhotoshop-eko tutorial honek atzeko planoetako zurrunbilo efektu freskoa nola sortu erakutsiko dizu webguneetarako, twitter orrietarako eta abarretarako. Ikasi testua atzeko planotik ateratzen, hauts partikulak eta gehiago gehitzen.\nUltra Likido Metal Likidoaren Testu Efektua\nTutorial honetan batez ere Geruza estiloaren ezarpenetan eta kurba askoren konbinazioan oinarritutako teknikak ikasiko dituzu. Elkarrekin konbinatuta, itxura aberatsa, sakona eta distiratsua ematen diote testuari.\nSortu testu eta efektu distiratsua Photoshop-en\nIkasi testu efektu distiratsua nola sortu photoshop-en.\nSortu Glass Text efektua Photoshop-en eta apurtu\nTutorial hau nahasketa moduei eta geruza estiloei dagokienez. Izan ere, beirazko testu efektua lortzeko, efektu errealista lortzeko oso beharrezkoak diren geruza estilo asko esperimentatuko ditugu.\nSortu SF itxura duen horma papera ikusgarria\nTutorial honetan mosaikoaren atzeko planoa eta itxura erradioaktiboa duen testu atsegina sortuko ditugu, bi elementu hauek konbinatu eta mahaigaineko horma-paper harrigarria lortuko duzu.\nAurora Borealis Tipopgrafiaren horma papera\nAurora Borealis tipopgrafia horma papera sortzeko tutorial bikaina\nDiseinatu produktu iragarki bikaina\nTutorial honetan, produktuaren iragarki bikaina sortzeko urratsak eta teknikak ikasiko dituzu. Adidas zapata baten irudiarekin hasiko zara, atzeko planotik atera eta, ondoren, hainbat argazki-stockekin konbinatuko dituzu produktu likidoen iragarkia sortzeko.\nEstilo zaharreko tipografia tutoriala\nSortu estilo zaharreko tipografia tutoriala.\nNola sortu testu itxura ikusgarria\nTutorial honek testu efektu sendo eta deigarri bat nola sortu jakiteko erakutsiko dizu gradiente gainjartzea, ereduak gainjartzeko estiloak eta teknika desberdinen konbinazioa erabiliz.\nPhotoshop Grungy metal efektua\nTutorial honetan stock efektuen testurak erabiliz testu efektua nola sortu ikasiko duzu. Azken irudia ilunpean testua argiztatzen duen irudi grungy bat da.\n3D San Valentin eguneko tipografia (Tutorial esklusiboa)\nTutorial honetan ilustrazio hau sortzeko urrats desberdinak egingo dituzu. Teknika hau hainbat modutan erabil daiteke eta baita San Valentin egunez gain gai desberdinetarako ere.\nSortu Psd Geek Wallpaper Scratch-etik\nTutorial honetan, zure mahaigaineko kalitate handiko horma papera hutsetik nola egiten den ikasiko duzu.\nArtikuluaren bide osoa: Sormena linean » Diseinu tresnak » Photoshop » Testu aldaketak egiteko 40 tutorial ikaragarri\nyepi8 esan zuen\nDiseinu polita da hori\n7. friv esan zuen\nEskerrik asko informazio erabilgarria emateagatik. Behar dudala uste dut. Eskerrik asko\nErantzun 7 Friv-i\n50 letra beldurgarri


Azkoitian lan egingo duten lau udaltzainek diploma jaso dute Arkauten prestakuntza ikastaroa gainditu ostean\nBerriak Azkoitian lan egingo duten lau udaltzainek diploma jaso dute Arkauten prestakuntza ikastaroa gainditu ostean\n2018/05/22, Asteartea - 11:19\nGuztira 38 udaltzainek, horien artean Azkoitian lan egingo duten lauk, jso zuten atzo Arkauteko Polizia eta Larrialdietako Euskal Akademian prestakuntza-ikastaroa gainditu dutela eta euren destinoetan udaltzain lanetan aritu daitezkeela egiaztatzen duten diploma. Ekitaldian Segurtasuneko sailburu Estefanía Beltrán de Heredia izan zen buru eta bertan egon zen Javier Zubizarreta alkatea. Baita Akademiaren zuzendari Malentxo Arruabarrena, Segurtasun saileko hainbat kargudun eta udaltzain berriak lanean arituko diren gainerako udaletako alkate eta ordezkariak ere.\nJavier Zubizarreta alkateak gizatasuna, errespetua eta osasuna aipatu zituen, elkarbizitzarako eta garapen sozialerako ardatz gisa. “Udaltzaingoaren oinarria kapital humanoa da, pertsonak. Zuek zarete. Kalitatezko zerbitzua emateko prestakuntza teknika eta humanoa ezinbestekoa da. Seguru nago gure kaleetan lan bikaina egingo duzuela”, esan zien udaltzainei.\nHitzaldien eta argazkien ostean, erritu bilakatu den “Txapelak gora” entzun orduko denek goraka bota zituzten, ekitaldiak festa kutsua hartuz.\nGasteizko, Tolosako., Errenteriako eta Azkoitiko 38 udaltzain berriek zazpi hilabete eraman dituzte prestakuntza ikastaroa egiten Polizia eta Larrialdietako Euskal Akademian. Aipatu prestakuntza ikastaroa egitea derrigorrezkoa da lanean aritzeko. Azkoitiak 15 udaltzain ditu.


Aurrerak husna berdindu du Beasainen aurka - Lea-Artibai eta Mutrikuko Hitza : Lea-Artibai eta Mutrikuko Hitza\nAurrerak Beasainen aurka zelairatutako hamaikakoa. Argazkia: Leartigol.\nAurrerak beste puntu bat lortu du hirugarren mailako bigarren jardunaldian. Lehen jardunaldian etxean husna berdindu ostean, Ibon Lopezen mutilek emaitza bera lortu zuen zapatuan [urriak 31] Beasaingo Loinatz zelaian. Entrenatzaileak azpimarratu duenez, pozik bueltatu ziren Beasaindik. “Puntuak gehitzen jarraitzen dugu. Bidezko puntua da. Aurreko astekoagaz alderatuta partidu desberdina izan zen, emaitza nahiz eta bera izan. Beasainek urte asko daramatza hirugarren mailan, eta talde oso arriskutsua da etxean”.\nPartidu hasiera nahiko gogorra izan zen ondarrutarrentzat. Beasain gogor zelairatu zen, eta lehen 10-15 minutuetan nagusi izan zen. “Asko sufritu genuen. Ez ginen oso ondo sartu jokoan. Aurkariek jokoaren kontrol osoa eduki zuten, eta gol aukera argi bi ere sortu zituzten, batez ere, hegaletatik”.\n15. minututik aurrera ondarrutarrak gutxinaka jokoan sartzen hasi ziren. “Hortik aurrera hobeto joan ziren gauzak. Zelaigunean hobeto kokatu ginen, eta joko sistema ere aldatu genuen”. Jokoan sartuta aukera argi bi ere eduki zituzten ondarrutarrek. Beasaingo atezainari pase luze batek eskuetatik ihes egin zion, eta huts horregaz baliatuta, Jon Martinezek langara jaurti zuen baloia. Handik minutu gutxira partiduko aukerarik garbiena eduki zuen Julen Fernandezek. “Baloi bat lapurtu genuen zelai erdian. Atezaina aurreratuta zegoen, eta jaurtiketa oso gutxigatik zutoin aldetik joan zen kanpora; gehienok barruan eduki genuen”.\nBigarren zatia, ostera, berdinduagoa eta parekatuagoa izan zen; Besainek zein Aurrerak gol aukera bat edo beste eduki zuten. Aurreraren aldetik Josu Aldazabalek pare bat jaurtiketa egin zituen atera eta Praderak ere eduki zuen beste aukera bat ere. Beasainen aukerarik garbiena jokoz kanpo argi batek eragin zuen. “Urruntze batean jokoz kanpo bat egon zela interpretatu zuen marrazainak; baloia gure jokalariek pasatu ziotela pentsatu zuen, nahiz eta kontrakoa gertatu. Beasaingo jokalari bat bakar-bakarrik zegoen aurrean, eta jaurtiketa, zorionez, gure atezainari eskuetara joan zitzaion”.\nZapatuan [azaroak 7] denboraldiko lehen garaipenaren bila zelairatuko da taldea Zaldupen. 17:00etatik aurrera Deusturen aurkako norgehiagoka jokatuko dute. “Etxean ea lehenengo hiru puntuak lortzen ditugun”.


Produktu gehigarriak | Euskaltel: Laguntza Partikularrak\nPartikularrak/Laguntza/Euskaltelera pasatu/Online kontratazioa/Produktu gehigarriak\nGainera, zerbitzu honekin, lehentasunezko laguntza izango duzu; hala, behar baduzu, teknikari bat zure etxera joango da zuk deitzen duzunetik hiru ordu igarotzen direnetik aurrera. Bi hilabetez doan eskaintzen dizugu Premium Zerbitzu Teknikoa. Doako bi hilabeteak igaro ondoren, zerbitzuak 4,78 Â¬/hil balio du, BEZa barne, eta edonoiz ezeztatu ahal izango duzu, inolako kargu gehigarririk gabe.\nOinarrizko Segurtasuna zerbitzuarekin, zure ordenagailua beti eta automatikoki babestua egongo da sareko mehatxu guztietatik (hackerrak, birusak, phisinga eta abar).\nZerbitzu honetara harpidetuz gero, antibirus eta suebakien azkeneko bertsioa izango duzu beti. Gainera, Euskaltelen bezeroa izateagatik, oso merke lortuko duzu babesa: zerbitzua hileroko kuotetan eroso ordaintzeaz gain, % 40rainoko deskontua egingo dizugu ohiko prezioarekiko. Zerbitzu honen prezioa hau da: hilean 3,63 euro, BEZ barne.\nSegurtasun Osoa segurtasun-zerbitzurik osoena da. Zerbitzu honekin, babestua eta eguneratua izango duzu beti ordenagailua, sareko mehatxu guztiei aurre egiteko: hackerrak, birusak, phisinga, spamak, malwarea eta abar.\nBestalde, Gurasoen Kontrola zerbitzuak, helduentzako edukiak dituzten web-orrietan nabigatzea saihestuta, zure familia babestuko du. Nahi dituzun iragazkiak ezar ditzakezu gainera, egokiak iruditzen zaizkizun orrietan bakarrik sartu ahal izateko.\nZerbitzu honetara harpidetuz gero, antibirusaren, suebakiaren, antispamaren eta Gurasoen Kontrolaren azkeneko bertsioa izango duzu beti. Gainera, Euskaltelen bezeroa izateagatik, oso merke lortuko duzu babesa: zerbitzua hileroko kuotetan eroso ordaintzeaz gain, % 40rainoko deskontua egingo dizugu ohiko prezioarekiko. Zerbitzu honen prezioa hau da: hilean 6.05 euro, BEZ barne.\nZerbitzu honek laguntza eta aholkuak emango dizkizu egunean 24 orduetan izan ditzakezun arazo teknologikoei aurre egiteko.\nEdonoiz laguntzeko prest dagoen lagun informatikari bat bezalakoa da. Eta, beharrezkoa bada, etxera joango zaizu arazoak konpontzera. Zerbitzu honen prezioa hau da: hilean 4.82 euro, BEZ barne.\nZerbitzu osagarriak/Telefono terminalak\nZerbitzu osagarriak kontratatuta (3,93 euro/hil, BEZa barne), ahots-postontzia aktiba dezakezu, telefono terminal bat bidaliko dizugu eta fakturan deiei buruzko xehetasunak ikusiko dituzu.\nAhots-postontzia: Ahots postontziaren zerbitzuaren bidez, jasotzen dituzun deiei erantzun ezin diezunean (ez zaudelako han edo lanpetuta zaudelako), ahots-mezuak jaso eta gorde ahal izango dituzu.\nTerminala eta haren mantentze-lanak: Izan ezazu telefono aurreratu bat (A24 Classeta/edoTeclÃ³n), mantentze-lan eta guzti.\nDeien xehetasunak fakturan: Deien Xehetasunak zerbitzuarekin, herri barruko deiei eta/edo zure bonuekin egindako deiei buruzko informazio xehatua jasoko duzu zure fakturan.


Diseinu grafikoko Anuaria 2017 sari nagusia jaso du Letraz taldeak - Oñati - Goiena.eus\nDiseinu grafikoko Anuaria 2017 sari nagusia jaso du Letraz taldeak\nOihana Elortza 2017-11-15 12:16\nMaria Perez, Leire Fernandez eta Eduardo Herrera sariak eskuetan dituztela (Argazkia: LFI)\nBartzelonan egin zuten sari banaketa eguenean, eta hantxe izan ziren Letraz taldeko Leire Fernandez, Eduardo Herrera eta Maria Perez. "Oso pozik gaude. Azken detailea ere kontuan hartzeko egiten dugu lana gogor, eta ikusi dugu baloratzen dela lan hori", adierazi du Leire Fernandez oñatiarrak.\nSari nazionala irabazteaz gain, beste sari bat ere irabazi dute Maria Perezek egindako lan batengatik. "Gure lana baloratu dute, bai, baina poztasuna bikoitza izan da ikusita aurkeztu diren gainerako lanak ere oso onak zirela", esan du Fernandezek.\nDiseinu Grafikoko eta Tipografiako Ikerketa Taldearen bi lanek, Diseño de cubiertas de libros liburuak eta Diseinu Grafikoaren I. Kongresuaren akten liburuak, hiru sari lortu dituzte diseinu grafikoaren Anuaria 2017 sariketan. Zehazki, Diseño de cubiertas de libros lanak diseinu editorial onenaren Urrezko Anuaria Saria eta azal onenaren Anuaria Saria irabazi ditu.


hodei guztien gainetik...: Alluitz (1034m), Larrano Urkulu Puntea (1012m), Gaintza (1008m), Larrano Puntea (981m), Kurutzeta (1214m), Elgoin (1243m), Saitzen Puntie (1247m), Anboto (1331m)\nAlluitz (1034m), Larrano Urkulu Puntea (1012m), Gaintza (1008m), Larrano Puntea (981m), Kurutzeta (1214m), Elgoin (1243m), Saitzen Puntie (1247m), Anboto (1331m)\nABIAPUNTUA: Atxarte (290m)\nNahiko erraza (F+). Gandorraren zailtasunik handiena Infernuko Zubia deitzen den pasabidean dago. Bi aldeetara amildegi handia duen zubi formako pausu honen bukaeran gainditu behar den harkaitzak ematen dio zailtasuna. Hortik aparte I. graduko hainbat pausu gainditu behar dira, tarteka esposizio dezenteko lekuetan, baina erraza da.\nAtxarte - Alluitz : Ordu eta erdi\nAlluitz - Anboto : Hiru ordu\nAnboto - Atxarte : Ordu eta erdi\nAtxartera ailegatzeko A8 autopistatik Durangora joanen gara eta hemendik Elorriora doan errepide zaharra hartu behar da. Abadiño herria gurutzatu eta herriaren irteeran Mendiola deitzen den auzora igotzen den errepidetxoa hartuko dugu. Errepide honetatik segituko dugu hau akitzen den arte eta harrobi zaharrak pasatuta zementuzko bide batetik igoko gara seinale batek pasatzea galarazten duen arte.\nAlluitz eta Anboto arteko gandorra Euskal Herriko gandor ezagunenetarikoa da. Ezagunenetarikoa Anboto bezalako mendi batera ailegatzeko bide dotorea delako, baina baita bere edertasunagatik ere. Durangaldeko lautadetatik tente altxatzen da gris koloreko mendigune hau, ezerezetik bezala, eta ia osorik zeharkatzeko aukera dago gailurrezko gailur doan bide zirraragarri honetatik.\n8:40 : Atxarte (290m)\nZortzi eta erdietarako paratu genuen abiatzeko ordua eskalada gune ezagun honetan eta Asuntzera igotzen den bidexka zabala hartu genuen Untzillatxeko Urrestei ertz ezaguna gibelean utzita.\nLaster bide hori utzi eta ezkerretara biratuko ginen arras nabaria ez den bidegurtze batean. Alluitz mendi dotorearen pareten azpian igoera tentea genuen esperoan.\n9:15 : Artolako lepoa (564m)\nGoizeko freskotasunean ia sumatu gabe egin genuen Artolako leporainokoa. Hemen seinaleari segika eskuinetara biratu eta Alluitzera zuzenduko ginen.\nLepoaren bertze aldean Durangaldea goizeko behelainopean altxatuta zegoen oraindik.\nBideak Alluitzen magalak inguratzen ditu lehendabiziko zatian ipar-ekialdeko magalaren bila.\nBehin magal hori hartuta atsedenik gabe goiti egiten da.\nArgazkian ikusten den zuhaitz bakartira ermanen gintuen bideak. Hortxe berean hasten da gandorra.\nMagalean goiti Durangalderako ikuspegia ederra bazen, zer erranik ez gandorrera atera ginelarik. Urkiola ingurua, Arabako lautadak, jaitsieran hartuko genuen bidea... dena gure oinetan... Ezkerretara hartu eta Alluitzeko kaskora ailegatzeko azken metro egin genituen ertz erraz eta politetik.\n9:54 : Alluitz (1034m)\nUste baino aiseago eta lehenago ailegatu ginen gailur eder honetara. Ez du Anbotoren izenik, baina ezta beharrik ere! Zinez ederra iruditu zitzain eta gandor osoa egin gabe ere bertaraino igotzea aktibitate polita da.\nUntzillatx mendia eta Durango gibelean, alde horretatik ailegatu ginen.\nSobera luzatu gabe gandorrari ekin genion Alluitz dotorea gibelean utzita.\nZati horizontal polit bat gaindituta beherazko biudea hartu genuen, gandorraren pausurik ezagunena zain genuen: Infernuko Zubia.\nIrudian ikusten den bi mendien artean ikusten den pasabidea da Infernuko Zubia. Goitiago erran bezala metro eskas batzuetako pasabide horizontala da, bi aldeetara amildegia duena eta amaieran harrizko bloke bat gainditzea da duen zailtasunik handiena. Historia iluna omen du gibelean pausu honek, baina ez du aparteko zailtasunik. Pasabidea bera bezain arriskutsua iruditu zitzaidan bertara ailegatzeko egin behar den zeharkalditxoa. Harkaitza bustita baldin badago kasu eman beharreko lekua da, zalantzarik gabe.\nBehin pausua gaindituta Larrano Urkulu mendira igotzen den ertz polita igo genuen zuzenean. Normalean gailur hau inguratu egiten da baina gu goitian plantatu ginen ustekabean.\nGailur ingurutik Alluitzera genuen ikuspegia zirraragarria da. Argazkian Alluitz bera eta Infernuko Zubira jaisteko deseskalatu behar den tximinia ikusten dira. Esposizio handiko lekua, lehen erran dudan bezala.\nZatirik estu eta ikusgarrienak puntu honetan akitzen dira eta lekuak arras ederra izaten segitzen duen arren, adrenalina puntu hori galdu egiten da.\n10:19 : Larrano Urkulu Puntea (1012m)\nEguneko bigarren tontorrean...\nBigarrenean ere ez ginen kasik gelditu eta Urkuluko kanalerako jaisten hasi ginen. Parean genituen Gaintza (ezkerrean) eta Zorrotza (eskuinean) mendiak. Guk bigarren hau ez genuen igoko ohartu gabe pasatu baikinen.\nUrkuluko kanal sakonaren gaineko lepotxotik pasatu ginen...\n10:33 : Gaintza (1008m)\n...eta belardi tenteetatik hirugarren gailurreraino igo ginen. Hemen ere gelditu gabe gandorreko zeharkaldiarekin segitu genuen.\nBertikaltasuna galdu arren, aski polita izaten segitzen du gandorraren zeharkaldiak...\n...eta tarteka harkaitzezko pausu polit eta errazak gainditu behar dira.\n10:53 : Larrano Puntea (981m)\nEguneko laugarren tontor inguruan akitzen da gandorraren lehen zatia. Jaitsiera txiki bat genuen zain Larranoko leporaino bigarren zatiari ekin baino lehen.\n11:02 : Larranoko lepoa (957m)\nMetro batzuk galdu eta lepo polit honetara ailegatu ginen. Hemendik nahi izanez gero gandorra uzteko aukera dago eskuinetara Asuntze aldera jaitsita.\nPirinioetako paisaiak ekarri zizkidan gogora inguru honek...\nEtxola pare bat dago eta edozein txokotan etzanda egoteko belardi leunak...\nLepoa utzi eta bigarren gandor zatian sartuko gintuen igoerari ekin genion. Eguna aitzinera joan ahala lainoak tontorrak inguratzen hasiak ziren eta bigarren zati hau lainoen joan-etorria lagun genuela eginen genuen.\n11:31 : Kurutzeta (1214m)\nBortzgarrena sakelara eta berriz ere gandorraren gainean ginen.\nHemendik aitzin berriz ere belardiek harri grisari utziko zioten lekua eta tarteka eskuak erabili beharreko pausuak gainditu beharko genituen.\nLainoak puntu misteriotsua ematen zion paisaia eder honi eta baita gure ezkerretara genuen amildegia estali ere.\n11:38 : Elgoin (1243m)\nKurutzetatik zazpi minututan Elgoin mendian ginen. Anboto gero eta hurbilago genuen...\nHara ailegatzeko zati entretenigarri batzuk zeharkatu beharko genituen hala ere...\n11:52 : Saitzen Puntie (1247m)\nLoreak gandorrean, harkaitzaren erreinuan beren lekua aldarrikatuz...\nLainopean egonda ere galtzerik ez duen bidea da, une oro ertzetik segitu behar da eta. Azken zatian Anbotora Urkiolatik igotzen den bide normalarekin bat eginen genuen.\n12:09 : Anboto (1331m)\nAutotik atera eta hiru ordu eta erdian eguneko gailur nagusian gainen, Anbotoko kaskoan. Ailegatzearekin batera inguratzen gintuzten lainoek alde egin eta egonaldi luzea egin genuen tontorrean.\nGailurreko ikur berezia eta Otxandio inguruak urrunean. Hegoaldera bagenuen bista pixka bat, baina iparraldeak lainotuta segitzen zuen.\nEgonaldiaren ondotik Urkiola eta Atxartera jaisten den bide arruntetik eginen genuen beheitirakoa.\nPago arteko bide maldatsua jaitsi eta Asuntzeko zelaietan barneratu ginen ziztu bizian.\nPista batek zeharkatzen ditu zelai hauek eta tarte batean bertatik eginen genuen bidea.\n13:54 : Asuntzeko lepoa (876m)\nPol-Poleko iturrian ur tragoxka bat edan eta Asuntzeko lepoan Atxartera jaisten den bidexka hartuko genuen.\nPago zaharren artetik...\nUntzillatx mendia parean genuela...\n...eta ordu batzuk lehenago zehakatuta gandor bertikalaren azpitik pasatuz. Picos de Europako parajeak iduri dute...\nAzken zatia bidexka zabal eta erosotik ziztu bizian egin genuen.\n14:35 : Atxarte (290m)\nHala eman genuen akitutzat aspalditik agendan nuen ibilbide bikain hau. Euskal Herriko mendizaleendako ezinbertzekoa!\nEgilea: Estebe ordua: 17:17\nEtiketak: Alluitz (1043m), Anboto (1331m), Elgoin (1243m), Gaintza (1008m), Kurutzeta (1214m), Larrano Puntea (981m), Larrano Urkulu Puntea (1012m), Saitzen Puntie (1247m)\nAlluitz (1034m), Larrano Urkulu Puntea (1012m), Ga...